Swart Isuzu is terug as die D-Max X-Rider Black | MotorPlus
Kommentare af op Swart Isuzu is terug as die D-Max X-Rider Black
"Back in black" is nie meer net die titel van 'n album van AC/DC nie.
Die Isuzu X-Rider Black, wat in 2018 as 'n beperkte model beskikbaar was, was so gewild dat Isuzu Motors Suid-Afrika (IMSA) besluit het om hom weer vry te stel, maar hierdie keer met die D-Max-kenteken (Die vorige Isuzu X-Rider Black was nog die KB X-Rider Black-kenteken vervang het.
Hierdie model is gebaseer op die D-Max X-Rider 4×2 dubbel-kajuit. Soos die naam aandui, is dit net met die Black Meet Kettle-bakkleur beskikbaar; dit gee hierdie model 'n kenmerkende voorkoms tesame met die unieke kenmerke wat die X-Rider van sy stalmaats onderskei. Die X-Rider Black beskik oor 'n doelgerigte voorkoms wat die koppe laat draai. Dit sluit kenmerke soos swart wiele en ander swart bykomstighede in.
Daar is 'n swart voorste stamper met projektorkopligte wat LED-dagryligte bevat, asook voorste misligte. Die allooiwiele van 18 suim bevat die Isuzu naam in rooi ; verdere kenmerke wat die X Rider Black onderskei, is swart B-pilare, swart kanttrappe en 'n swart rolstaaf in die laaibak met die X Rider-kenteken. Hierdie kenteken kom ook op die voorste deure en die agterklap voor.